
R E F E R A T  D E  A P R O B A R E
privind aprobarea documentaţiei urbanistice faza PLANUL URBANISTIC
ZONAL  pentru „CONSTRUIRE PARC FOTOVOLTAIC”


	Potrivit prevederilor Hotărârii Consiliului Local nr. 77/29.06.2011 privind aprobarea Regulamentului Local de implicare a publicului în elaborarea sau revizuirea planurilor de amenajare a teritoriului şi urbanismului din municipiul Brad, precum şi ale Ordinului M.D.R.T. nr. 2.701/2010, cu modificările și completările ulterioare, s-au făcut demersurile de informare şi consultare a publicului privind  aprobarea documentaţiei urbanistice faza Plan Urbanistic Zonal pentru „CONSTRUIRE PARC FOTOVOLTAIC”.
Ţinând cont de Avizul Arhitectului Șef nr. 2/30.08.2022, de Raportul informării şi consultării publicului nr. 51823/12.10.2022, precum şi de Punctul de vedere nr.   51830/12.10.2022 al Compartimentului Urbanism, Amenajarea Teritoriului, am iniţiat prezentul proiect de hotărâre prin care am propus aprobarea celor  solicitate.
	Prezentul Plan Urbanistic Zonal va fi integrat în Planul Urbanistic General al Municipiului Brad, urmând ca eliberarea autorizaţiei de construire să se facă în concordanţă cu prevederile acestuia, precum şi cu prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare.
	Precizez că reglementările cu privire la organizarea urbanistică stabilite prin acest Plan Urbanistic Zonal au un termen de valabilitate de 5 ani de la data aprobării lui.
În contextul celor de mai sus, supun spre dezbatere și aprobare plenului Consiliului Local al Municipiului Brad  proiectul de hotărâre în  forma prezentată.
Invoc în susţinerea propunerii mele prevederile art. 56 alin. 6  din Legea  nr. 350/2001 privind amenajarea teritoriului şi urbanismul, cu modificările şi completările ulterioare, ale art. 3, art. 5 şi art. 12 din Metodologia de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism aprobată prin Ordinul nr. 2701/2010 al Ministerului Dezvoltării Regionale şi Turismului, cu modificările și completările ulterioare,  precum și  ale H.C.L. nr. 77/2011 privind aprobarea Regulamentului local de implicare a publicului în elaborarea sau revizuirea planului de amenajare a teritoriului şi urbanism din Municipiul Brad.

